**OBRAZLOŽENJE ZA NACRT PRAVILNIKA**

**O UVJETIMA KOJE MORAJU ISPUNJAVATI SLUŽBENI I NACIONALNI REFERENTNI LABORATORIJI ZA GENETSKI MODIFICIRANE ORGANIZME**

Ovim pravnim prijedlogom propisuju se detaljni uvjeti koje moraju ispunjavati službeni i nacionalni referentni laboratoriji za genetski modificirane organizme (u daljnjem tekstu: GMO) u svrhu službenih kontrola za ispitivanje, kontrolu i praćenje GMO-a i proizvoda koji se sastoji od ili sadrži GMO ili kombinaciju GMO-a u svezi prostora, opreme i osposobljenosti laboratorijskog osoblja, te postupak i način ovlašćivanja službenih laboratorija za GMO i nacionalnih referentnih laboratorija za GMO, koji uključuje način podnošenja zahtjeva za ovlaštenje laboratorija službenim ili nacionalnim referentnim laboratorijem za GMO, postupak ispitivanja ispunjavanja uvjeta laboratorija za ovlašćivanje istoga službenim laboratorijem za GMO ili nacionalnim referetnim laboratorijem za GMO u vidu provedbe očevida od strane tročlanog Stručnog povjerenstva i ovlašćivanje službenih i nacionalnih referentnih laboratorija za GMO donošenjem rješenjem od strane Ministarstva zdravstva na rok od četiri godine.

Pravnim prijedlogom osigurava se provedba: *Provedbene Uredbe Komisije (EU) br. 120/2014 od 7. veljače 2014. o izmjeni Uredbe (EZ) br. 1981/2006 o detaljnim pravilima za provedbu članka 32. Uredbe (EZ) br. 1829/2003 Europskog parlamenta i Vijeća u pogledu referentnog laboratorija Zajednice za genetski modificirane organizme (SL L 39, 08.02.2014.)* i članaka 37., 38.,39.,100. i 101. Uredbe (EU) 2017/625 Europskog parlamenta i Vijeća od 15. ožujka 2017. o službenim kontrolama i drugim službenim aktivnostima kojima se osigurava primjena propisa o hrani i hrani za životinje, pravila o zdravlju i dobrobiti životinja, zdravlju bilja i sredstvima za zaštitu bilja, o izmjeni uredaba (EZ) br. 999/2001, (EZ) br. 396/2005, (EZ) br. 1069/2009, (EZ) br. 1107/2009, (EU) br. 1151/2012, (EU) br. 652/2014, (EU) 2016/429 i (EU) 2016/2031 Europskog parlamenta i Vijeća, uredaba Vijeća (EZ) br. 1/2005 i (EZ) br. 1099/2009 i direktiva Vijeća 98/58/EZ, 1999/74/EZ, 2007/43/EZ, 2008/119/EZ i 2008/120/EZ te o stavljanju izvan snage uredaba (EZ) br. 854/2004 i (EZ) br. 882/2004 Europskog parlamenta i Vijeća, direktiva Vijeća 89/608/EEZ, 89/662/EEZ, 90/425/EEZ, 91/496/EEZ, 96/23/EZ, 96/93/EZ i 97/78/EZ te Odluke Vijeća 92/438/EEZ (Uredba o službenim kontrolama) (Tekst značajan za EGP) (SL L 95, 7.4.2017.).

Predmetnim prijedlogom provedbenog propisa provesti će se u potpunosti odredba članka 11. stavak 7. Zakona o genetski modificiranim organizmima (Narodne novine broj 126/2019).